న్యూఢిల్లీ: ప్రధానమంత్రి నరేంద్ర మోదీ శుక్రవారం ఉత్తరాఖండ్లోని కేదార్నాథ్ ఆలయాన్ని సందర్శించారు. కేదార్నాథ్ పుణ్యక్షేత్రం వద్ద పలు ప్రాజెక్టులకు శంకుస్థాపన చేయనున్న ఆయన.. ఇవాళ పరమ శివుడిని దర్శించుకుని పూజలు నిర్వహించారు. గురువారం దీపావళి సందర్భంగా సైనికులతో వేడుకలు జరుపుకున్న ప్రధాని.. శుక్రవారం ఉదయం ఉత్తరాఖండ్ చేరుకున్నారు. జాలీగ్రంట్ విమానాశ్రయంలో ఆయనకు ఉత్తరాఖండ్ సీఎం త్రివేంద్ర సింగ్ రావత్, గవర్నర్ కేకే పాల్ సాదర స్వాగతం పలికారు. ఈ సందర్భంగా  దాదాపు నాలుగు వేలమంది ప్రజలు కేదార్నాథ్ ఆలయ ప్రాంగణానికి వచ్చారు. ఆది గురువు శంకరాచార్యుడి సమాధి పునరుద్ధరణ పనులతో పాటు పలు ప్రాజెక్టులకు ప్రధాని శంకుస్థాపన చేయనున్నారు. 2013లో ముంచెత్తిన భారీ వరదల్లో శంకరాచార్యుడి సమాధి పూర్తిగా దెబ్బతిన్న సంగతి తెలిసిందే. దీన్ని పునర్నిర్మించడంతో పాటు కేదార్నాథ్ ఆలయం చుట్టూ పూర్తి భద్రత కోసం గోడను నిర్మించనున్నారు. కాగా ఈ ఒక్క ఏడాదిలోనే మోదీ రెండు సార్లు కేదార్నాథుడిని దర్శించుకోవడం విశేషం. శీతాకాల విరామం తర్వాత ఆలయాన్ని తెరిచినప్పుడు ఇక్కడికి వెళ్లిన ఆయన.. మళ్లీ ఆలయాన్ని మూసివేసే ఒక్క రోజు ముందు ఇక్కడికి వెళ్లి పూజలు నిర్వహించారు.
newdhilly: pradhaanamantri narendra modii sukravaaram uttaraakhandloni kedarnath aalayaanni sandarsinchaaru. kedarnath punyakshetram vadda palu praajektulaku sankusthaapana cheyanunna aayana.. ivaala parama shivudini darsinchukuni poojalu nirvahinchaaru. guruvaram deepaavali sandarbhamgaa sainikulato vedukalu jarupukunna pradhaani.. sukravaaram udayam uttarakhand cherukunnaru. jaligrant vimaanaasrayamlo aayanaku uttarakhand cm trivendra sing ravat, gavarnar keke pal saadara swaagatam palikaaru. ee sandarbhamgaa  daadaapu naalugu velamandi prajalu kedarnath aalaya praamganaaniki vachaaru. aadi guruvu sankaracharyudi samadhi punaruddharana panulatho paatu palu praajektulaku pradhaani sankusthaapana cheyanunnaru. 2013loo munchettina bhari varadallo sankaracharyudi samadhi puurtigaa debbatinna sangati telisinde. deenni punarnirminchadamtho paatu kedarnath aalayam chuttu puurti bhadrata kosam godanu nirminchanunnaaru. kaga ee okka edaadilone modii rendu saarlu kedaarnaadhudini darsinchukovadam visesham. sheethaakaala viraamam tarvaata aalayaanni terichinappudu ikkadiki vellina aayana.. malli aalayaanni moosivese okka roju mundu ikkadiki velli poojalu nirvahinchaaru.